als_Latn dik_Latn sag_Latn
Bleri, 21-vjeçari fitues i edicionit të dytë të Masterchef Albania duket se nuk ka qenë njëkohësisht dhe i preferuari i publikut. Ai ishte ditën e djeshme për pak kohë administrator i faqes në Facebook të konkursit të gatimit, i gatshëm për t’ju përgjigjur pyetjeve të publikut mbi të.
Por ndërkohë që shumë e uronin për fitoren dhe e pyesnin për gjërat që donin të dinin, të tjerë e kanë akuzuar atë për një fitore të pamerituar apo edhe për marrëveshje me anëtarët e jurisë së programit.
21-vjeçari i cili jeton në Itali, u është përgjigjur disa pyetjeve ku ka shprehur edhe bindjen për fitoren duke thënë se ai e meritonte atë 100%, por shumë shpejt edhe ai mesa duket e ka parë të pamundur t’u përgjigjet të gjitha pyetjeve apo komenteve. Kjo pasi fansat e faqes nisën të spekulonin mbi mënyrën e fitores duke arritur madje edhe në ofendime e banalitete.
als_Latn als_Latn als_Latn